GUÈRRA-E-PATZ-III-WEB	Er un se treiguie eth shacò e des.hège es plegs damb suenh, entà tornar-les a recompausar, dempús se descauçaue, ajustaue mielhor es michons e se tornaue a cauçar; un aute netejaue era baioneta damb un punhat de tèrragila seca esbocinada damb es paumets dera man; un aute se destibaue e tornaue a tibar es correges; mès enlà, quauqui uns bastien petites casetes damb palha; toti semblauen caladi enes sues ocupacions, quan bèth un queiguie herit o mòrt e campauen es baiards, o quan tornauen es soldats o, a trauèrs deth hum, se vedien granes masses enemigues, arrés ne hege cabau.